Žaslių guoba

Žaslių guoba – išskirtinė guoba, buvęs valstybės saugomas botaninis gamtos paveldo objektas Žaslių miestelyje, Kaišiadorių rajone. Medis augo Žaslių ežero šiaurinėje pakrantėje, ties sodyba Bažnyčios g. 8. Nupjautas 2010 m.Žasliai   Buvusį medį primena Guobos seniūnaitijos, apimančios kelias kaimynines gatves, vardasGuobos seniūnaitija.

 Istorija 

Kaišiadorių rajono savivaldybė medį paskelbdama saugoma 1993 m., nurodė dvi guobas, augusias Žasliuose – 1–ąją ir 2–ąją.Kaišiadorių rajono savivaldybės saugomi paveldo objektai old.kaisiadorys.cssp.eu  Žaslių guoba tapo valstybės saugoma Aplinkos ministerijos 1999 m. lapkričio 3 d. įsakymu Nr. 345, siekiant išsaugoti įspūdingos formos ir amžiaus medį.Saugomų teritorijų valstybės kadastras. Žaslių guoba 

Medis augo buvusioje Žaslių dvarvietėje. Jau kurį laiką guoba po truputėlį džiuvo. Jos nudžiuvimą paspartino guobų maras, šalia vykusi gyvenamojo namo statyba, todėl 2010 m. vasarą Žaslių guoba buvo išbraukta iš valstybės saugomų objektų sąrašo.LR Aplinkos ministro įsakymas. 2010-07-30, D1-675  Rudeniop saugumo sumetimais sodybos šeimininkas gavęs leidimą ją nupjovė. Guobos kamienas keletą metų dar gulėjo netoli gatvės (matomas 2012 m. birželį darytame Google Street View vaizdeGoogle Street View 2012-06). Manoma, kad Žaslių guobai buvo 150–200 metų.Vidmantas Malinauskas. Kaišiadorių rajono gamtos paminklai. 1996, Kauno raj.: Lututė ISBN 9986-756-00-6

Vietos bendruomenės iniciatyva kamienas buvo išsaugotas. Guobos dalis – apie 4 m kamieno – paimta iš savininko sklypo Žaslių įvaizdžio kūrimo tikslu. Buvo planuojama konservuoti medienos dalį ir sukurti mažosios architektūros objektą. 2017 m. duomenimis, buvo rengiamasi iš buvusios guobos viešojoje erdvėje pastatyti „baublį“, vėliau šios idėjos atsisakyta, buvęs kamienas sunyko.

 Duomenys 

 Medžio rūšis – kalninė guoba (Ulmus glabra Huds.)
 Kamienų skaičius – 1
 Kamieno apimtis 1,3 m aukštyje – 4,0 m
 Medžio aukštis – 21 m
 Amžius – 150–200 metų

 Taip pat skaitykite 

Kitos Lietuvos guobos, gamtos paveldo objektai:
 Laisvučių drevėtoji guoba (Šiaulių raj.)
 Šatraminių guoba (Skuodo raj.)

 Šaltiniai 

Kategorija:Kaišiadorių rajono paveldas
Kategorija:Buvę Lietuvos gamtos paveldo objektai
Kategorija:Žasliai